**Păcătuiesc, de te-oi iubi femeie...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atroce a fost viața pentru mine,

(cumplite nopți și zile dezlânate).

- Eu mi-am dorit să fie cât mai bine!

Dar viața nu mi-a dat deloc dreptate.

Pur sânge mi-este dragostea de tine,

(dovadă-i că adesea-s împușcat).

- În inimă ... cu tot ce îți convine!

Fiind eu brațul tău cel amputat.

Ești răsărit de vis născut în mine,

(coloana infinitului decent).

- Un rău care îmi face numai bine!

Și care, m-ai mereu, strigă prezent.

Femeie, te iubesc din nenăscare,

- Și niciodată nu am abdicat!

Răspunsului ... la trista întrebare,

”- De ce, de viață, am fost renegat?!”.

Te voi iubi și pe cumplite geruri,

- În viața mea vei exista mereu!

- Să te ocupi de mine și în ceruri!

Când m-o chema la dânsul Dumnezeu.

Într-un final mi-ai dat tu o idee,

Încorsetată în noian de energie.

”- Păcătuiesc, de te-oi iubi femeie!”

Dar n-am să fac din asta ... datorie.

Brăila, iulie 2017